CELEX: 62007TN0476
Language: el
Date: 2007-12-13 00:00:00
Title: Υπόθεση T-476/07: Προσφυγή/αγωγή της 13ης Δεκεμβρίου 2007 — Ευρωπαϊκή Δυναμική κατά Frontex

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/55
            
         Προσφυγή/αγωγή της 13ης Δεκεμβρίου 2007 — Ευρωπαϊκή Δυναμική κατά Frontex
   (Υπόθεση T-476/07)
   (2008/C 51/100)
   Γλώσσα διαδικασίας: η αγγλική
   Διάδικοι
   
      Προσφεύγουσα/ενάγουσα: Ευρωπαϊκή Δυναμική — Προηγμένα Συστήματα Τηλεπικοινωνιών Πληροφορικής και Τηλεματικής Α.Ε. (Αθήνα, Ελλάδα) (εκπρόσωπος: Ν. Κορογιαννάκης, δικηγόρος)
   
      Καθού/εναγόμενος: Eυρωπαϊκός Οργανισμός Διαχείρισης Επιχειρησιακής Συνεργασίας στα Εξωτερικά Σύνορα (FRONTEX)
   Αιτήματα της προσφεύγουσας/ενάγουσας
   Η προσφεύγουσα/ενάγουσα (στο εξής προσφεύγουσα) ζητεί από το Πρωτοδικείο:
   
               —
            
            
               να ακυρώσει την απόφαση του FRONTEX με την οποία δεν επελέγη η προσφορά της προσφεύγουσας και ανατέθηκε η εκτέλεση της συμβάσεως στον επιλεγέντα ανάδοχο,
            
         
               —
            
            
               να υποχρεώσει τον FRONTEX να αποκαταστήσει τη ζημία που υπέστη η προσφεύγουσα εξαιτίας της συμμετοχής της στη διαδικασία του διαγωνισμού, ύψους 500 000 ευρώ,
            
         
               —
            
            
               να καταδικάσει την Επιτροπή (ΓΔ Πληροφορικής) στην καταβολή των δικαστικών και άλλων εξόδων στα οποία υποβλήθηκε η προσφεύγουσα στο πλαίσιο της υπό κρίση προσφυγής-αγωγής, ακόμη και αν αυτή απορριφθεί,
            
         
               —
            
            
               να καταδικάσει τον FRONTEX στην καταβολή των δικαστικών και άλλων εξόδων στα οποία υποβλήθηκε η προσφεύγουσα στο πλαίσιο της υπό κρίση προσφυγής-αγωγής.
            
         Ισχυρισμοί και κύρια επιχειρήματα
   Η προσφεύγουσα υπέβαλε προσφορά κατόπιν προσκλήσεως του καθού-εναγομένου (στο εξής: καθού) για την υποβολή προσφορών στο πλαίσιο ανοιχτού διαγωνισμού για την παροχή υπηρεσιών πληροφορικής και αδειών υλισμικού και λογισμικού (ΕΕ 2007/S 114-139890). Η προσφεύγουσα βάλλει κατά της αποφάσεως του καθού, της 3ης Οκτωβρίου 2007, περί απορρίψεως της προσφοράς της και αναθέσεως της εκτελέσεως της συμβάσεως σε άλλο ενδιαφερόμενο που είχε υποβάλει προσφορά.
   Προς στήριξη της προσφυγής της, η προσφεύγουσα διατείνεται ότι ο καθού δεν παρέθεσε αιτιολογία σύμφωνα με το άρθρο 253 ΕΚ και χρησιμοποίησε κριτήρια αξιολογήσεως τα οποία δεν περιέχονταν ρητά στην προκήρυξη του διαγωνισμού. Περαιτέρω, η προσφεύγουσα ισχυρίζεται ότι ο καθού προέβη σε προδήλως πεπλανημένες εκτιμήσεις.